**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL VIEŠOSIOS ĮSTAIGOS JUKNAIČIŲ AMBULATORIJOS 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO**

2017 m. balandžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 4 dalimi bei Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 7, 9, 14 punktais bei Lietuvos Respublikos sveikatos priežiūros įstaigų įstatymo 28 straipsnio 5 punktu, Šilutės rajono savivaldybės taryba n u s p r e n d ž i a:

1. Patvirtinti viešosios įstaigos Juknaičių ambulatorijos 2017 metų veiklos užduotis.

2. Nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų viešajai įstaigai Juknaičių ambulatorijai iki 80 proc.

3. Pavesti viešosios įstaigos Juknaičių ambulatorijos vyriausiajai gydytojai patvirtinti medikamentų normatyvą.

Šis sprendimas gali būti skundžiamas Administracinių bylų teisenos įstatymo nustatyta tvarka.

Savivaldybės meras

|  |  |  |  |  |
| --- | --- | --- | --- | --- |
| Sigitas  Šeputis | Virgilijus  Pozingis | Remigijus Rimkus | Arvydas  Bielskis | Vita Stulgienė |
| 2017-04- | 2017-04-12 | 2017-04-11 | 2017-04-11 | 2017-04-11 |

Parengė

Kristina Surplė

2017-04-11

**ŠILUTĖS RAJONO SAVIVALDYBĖS ADMINISTRACIJOS**

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO**

**,, DĖL VIEŠOSIOS ĮSTAIGOS JUKNAIČIŲ AMBULATORIJOS 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO“ PROJEKTO**

2017 m. balandžio 11 d.

Šilutė

|  |
| --- |
| ***1. Parengto projekto tikslai ir uždaviniai.***  Patvirtinti viešosios įstaigos Juknaičių ambulatorijos 2017 metų veiklos užduočių projektą ir nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų. |
| ***2. Kaip šiuo metu yra sureguliuoti projekte aptarti klausimai.*** |
| Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. [įsakymu Nr. V-1019](http://www3.lrs.lt/pls/inter3/dokpaieska.showdoc_l?p_id=413396) 9 punkte nurodoma, kad „viešųjų įstaigų vadovai įstaigos steigėjams teikia ateinančių metų įstaigos veiklos užduočių projektą ne vėliau kaip iki einamųjų metų balandžio 1 d. Šį projektą ne vėliau kaip iki einamųjų metų gegužės 1 d. tvirtina įstaigos steigėjai (dalininkai)“. Siektinos veiklos užduotys yra numatomos atsižvelgiant į minėto aprašo 11 ir 12 punktuose išvardintus kiekybinius ir kokybinius rodiklius.  VŠĮ Juknaičių ambulatorijos stebėtojų taryba pritarė vadovo veiklos ataskaitai, metinių finansinių ataskaitų rinkiniui, darbo užmokesčio išlaidų normatyvui, atliko 2016 m. kiekybinių ir kokybinių rodiklių vertinimą, atsižvelgiant į tai, kad 2016 m. įstaiga baigė su neigiamu finansiniu veiklos rezultatu (kuris susidarė dėl priežasčių, kurių įstaigos vadovė negalėjo kontroliuoti ir numatyti).  Lietuvos Respublikos sveikatos priežiūros įstaigų įstatymo 28 straipsnio 5 punkto bei Įstaigų įstatų 9.8 nuostatos yra ,,nustatyti LNSS viešosios įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai LNSS viešajai įstaigai“. Šilutės rajono savivaldybės viešosios asmens sveikatos priežiūros įstaigos darbo užmokesčio fondą Tarybai pateikia – paskaičiuoja su socialinio draudimo įmoka nuo planuojamų metinių pajamų. Medikamentų normatyvą nustatyti ir patvirtinti pavedama įstaigos vadovui.  PRIDEDAMA. [Juknaičių ambulatorijos prašymas dėl išlaidų fondo patvirtinimo 2017 m.](file:///P:\Tarybos_projektai_2011-2016\2017%20metai\2017-04-27\Registruoti\PAS06priedas1.pdf) |
| ***3. Kokių pozityvių rezultatų laukiama.***  Patvirtinus viešųjų asmens sveikatos priežiūros įstaigų 2017 metų veiklos užduočių projektus, Steigėjui bus sudarytos sąlygos tinkamai ir pagal galiojančius teisės aktus nustatyti viešųjų įstaigų vadovų mėnesinės algos kintamosios dalies dydžius 2018 m., taip pat bus įgyvendintos viešųjų asmens sveikatos priežiūros įstaigų įstatų nuostatos, nustatytas darbo užmokesčio normatyvas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamos pasekmės nenumatomos. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***  Nereikia. |
| |  | | --- | | ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | | Nereikia. | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra. |
| ***8. Projekto autorius ar autorių grupė.*** |
| Projektą parengė Kristina Surplė, Šilutės rajono savivaldybės administracijos Viešųjų paslaugų skyriaus darbuotoja.  2017 metų įstaigos veiklos užduočių projektą pateikė VšĮ Juknaičių ambulatorijos vyriausioji gydytoja Jolanta Barzdienė, darbo užmokesčio normatyvo apskaičiavimą – vyr. finansininkė Janina Trumpiškienė.. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Asmens sveikatos priežiūros įstaigų darbo užmokesčio fondas, kiekybiniai, kokybiniai rodikliai, veiklos užduotys. |
| ***10. Kiti, autorių nuomone, reikalingi pagrindimai ir paaiškinimai.***  PRIDEDAMA. [Viešosios įstaigos Juknaičių ambulatorijos stebėtojų tarybos posėdžio protokolas.](file:///P:\Tarybos_projektai_2011-2016\2017%20metai\2017-04-27\Registruoti\PAS06priedas2.pdf) |
|  |

Viešųjų paslaugų skyriaus darbuotoja Kristina Surplė

PATVIRTINTA

Šilutės rajono savivaldybės

tarybos 2017 m. balandžio d.

sprendimu Nr. T1-

**VIEŠOSIOS ĮSTAIGOS JUKNAIČIŲ AMBULATORIJOS**

**2017 METŲ VEIKLOS UŽDUOTYS**

VšĮ Juknaičių ambulatorija prašo patvirtinti kiekybinių ir kokybinių veiklos ir vertinimo rodiklius 2017 metams.

1. Kiekybinių veiklos vertinimo rodikliai:
   1. finansinės įstaigos veiklos rezultatas:

planuojamas teigiamas finansinės veiklos rezultatas;

1.2. įstaigos sąnaudų darbo užmokesčiui dalis:

planuojamas įstaigos sąnaudos darbo užmokesčiui sudarys ne daugiau kaip 80 proc. uždirbtų pajamų;

1.3. įstaigos sąnaudos valdymo išlaidoms dalis:

numatoma valdymo išlaidoms skirti nedaugiau kaip 20 proc. uždirbtų pajamų;

1.4. papildomų finansinių šaltinių pritraukimas:

stengtis pritraukti kuo daugiau papildomų finansinių šaltinių;

1. Kokybiniai veiklos vertinimo rodikliai:
   1. pacientų pasitenkinimas įstaigos teikiamomis paslaugomis, pretenzijų ir skundų

tendencijos:

bus ir toliau siekiama gerinti pacientų aptarnavimo kokybę, didėtų pasitenkinimas įstaigos teikiamomis paslaugomis, vykdoma pacientų apklausa dėl teikiamų paslaugų įvertinimo;

2.2. kokybinė vadybos sistemos diegimo ir vystymo laipsnis:

bus siekiama tobulinti vadybos diegimo sistemos ir vystymo laipsnį, numatoma lankyti vadovų kursus, šalinti trūkumus;

2.3. darbuotojų kaitos įstaigoje rodiklis:

numatoma darbuotojų kaitos rodiklis ne didesnis kaip 1 proc., kad nepablogintų įstaigos veiklos ir darbo organizavimo rezultatų;

2.4. prioritetinių paslaugų teikimo dinamika:

šiais metais prioritetinės paslaugos, tai prevencinių programų vykdymas, gyventojų informavimas apie prevencines programas, siekimas kuo daugiau gyventojų įtraukti į prevencinių programų vykdymą;

2.5. informacinių technologijų diegimo ir vystymo lygis:

planuojama šiais metais didesnį dėmesį skirti informacinių technologijų plėtrai, tobulinti įsteigtą internetinę svetainę, diegiamos atnaujintos pažangios informacinės technologijos;

2.6. viešojoje įstaigoje taikomų kovos su korupcija priemonių vykdymas:

didinti viešosios įstaigos nustatytos korupcijos lygio laipsnį;

2.7. dalyvavimo įgyvendinant Privalomojo sveikatos draudimo fondo biudžeto lėšomis finansuojamas atitinkamų ligų (gimdos kaklelio vėžio, krūties vėžio, storosios žarnos vėžio, priešinės liaukos vėžio, širdies kraujagyslių ligų ir vaikų krūminių dantų ėduonies) prevencijos priemonių, atrankinės patikros, ankstyvosios diagnostikos programas (toliau – prevencinės programos) mastas:

ypač didelį dėmesį kreipti į prevencinių programų vykdymą, įtraukiant kuo daugiau gyventojų į prevencines programas siekiant sumažinti onkologinių, širdies kraujagyslių susirgimų, taip pat skatinti vaikų dantų dengimą silantais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_